
ASOCIACIJA PANEVĖŽIO VIETOS VEIKLOS GRUPĖ
Topolių g.12 , Panevėžys   El. p.: paneveziovvg@gmail.com | Tel. Nr.: +370 61449882
KVIETIMAS TEIKTI BENDRUOMENIŲ VIETOS PLĖTROS PROJEKTINIUS PASIŪLYMUS NR. 7.1.
2020 m. gegužės 12 d.
Panevėžys

	1. Vietos plėtros strategijos pavadinimas
	Panevėžio miesto  vietos veiklos grupės vietos plėtros strategija

	2. Vietos plėtros strategijos teritorija
	Tikslinė teritorija: apima besiribojančias iš abiejų Nevėžio upės pusių dalis, kurios prasideda miesto rytinėje dalyje, besiribojančioje su Dembavos gyvenviete, o žvelgiant į vakarus- užsibaigia Vakarinės (buvusi-Savitiškio) ir Janonio gatvių sankirtoje. Teritorijos šiaurinė dalis apima dalį pramoninės miesto teritorijos, t.y. Janonio gatvę, Marijonų gatvę, o iš pietų pusės –atrinkta tikslinė teritorija ribojasi su Aukštaičių, Nemuno ir Klaipėdos gatvėmis. Panevėžio miesto taryba yra patvirtinusi Panevėžio tikslinę teritoriją, kuri apima 926 ha, joje preliminariai gyvena 42 tūkstančiai gyventojų. Šiaurinėje šios teritorijos dalyje – pramonės plotai, centre – viešosios įstaigos, parkai, pietinėje – gyvenamieji mikrorajonai. 
Susieta teritorija:
Panevėžio laisvoji ekonominė zona (Panevėžio LEZ).  Šioje 47 ha. ploto teritorijoje paruošta infrastruktūra leidžia įsikurti naujoms įmonėms, sukursiančioms iki 2000 darbo vietų.
Kauno technologijos universiteto Panevėžio technologijų ir verslo fakulteto teritorija, adresu Nemuno g. 33, Panevėžys, apimanti 2,36 ha. Nuoroda į teritoriją: http://www.panevezys.lt/lt/veiklos-sritys/investicijos/es-parama/panevezio-miesto-integruotos-teritorijos.html;
Panevėžio miesto integruota teritorijos vystymo programa, patvirtinta Lietuvos Respublikos vidaus reikalų ministro 2016 m. vasario 19 d. įsakymu Nr. 1V-122.

	3. Vietos plėtros strategijos tikslas 
	1 tikslas. Mažinti vietos plėtros strategijos įgyvendinimo teritorijos gyventojų socialinę atskirtį, pasitelkiant vietos bendruomenę

	4. Vietos plėtros strategijos uždavinys, veiksmas, kuriam įgyvendinti skelbiamas kvietimas teikti vietos plėtros pasiūlymus (toliau – kvietimas)
	1.1 uždavinys Suteikti socialines paslaugas socialinę atskirtį patiriantiens darbingų gyventojų šeimos nariams.

1.1.2. veiksmas. Bendrųjų socialinių paslaugų teikimas socialinę atskirtį patiriantiems darbingiems senyvo amžiaus asmenims, pasitelkiant savanorius. 


	5. Vietos plėtros strategijos planuojami rezultatai: tikslo, uždavinio, veiksmo, kuriam įgyvendinti skelbiamas kvietimas
	1 tikslo „Mažinti vietos plėtros strategijos įgyvendinimo teritorijos gyventojų socialinę atskirtį, pasitelkiant vietos bendruomenę“  laukiami rezultatai:
Efekto rodiklis Nr. 1-E „Socialinės paramos gavėjų dalis nuo bendro tikslinės teritorijos gyventojų skaičiaus, proc.“ – rodiklio reikšmė 2022 m. – 9,4 proc.
Rezultato rodiklis Nr. 1-R-1 „Darbingi asmenys (vietos bendruomenės nariai), kurių socialinė atskirtis sumažėjo dėl projekto veiklų dalyvių dalyvavimo projekto veiklose (praėjus 6 mėnesiams po projekto veiklų dalyvių dalyvavimo  ESF[footnoteRef:1] veiklose )“ proc. – rodiklio reikšmė 2022 m. – 10 proc. [1:  ESF – Europos socialinis fondas;] 

Rezultato rodiklis 1-R-2 „Socialinių partnerių organizacijose ar NVO[footnoteRef:2] savanoriaujančių dalyvių (vietos bendruomenės nariai) dalis praėjus 6 mėnesiams po dalyvavimo ESF veiklose“ – rodiklio reikšmė 2022 m. – 15. [2:  NVO – nevyriausybinė organizacija;
3  BIVP- Bendruomenės inicijuota vietos plėtra;] 

1.1. Uždavinio „Suteikti socialines paslaugas socialinę atskirtį patiriantiens darbingų gyventojų šeimos nariams”
įgyvendinimo rezultatai:
Produkto rodiklis Nr. 1-P-1 “Projektų, kuriuos visiškai arba iš dalies įgyvendino socialiniai partneriai ar NVO, skaičius“, rodiklio reikšmė 2022 m. – 12;
Produkto rodiklis Nr. 1-P-2 „BIVP3 projektų veiklų dalyviai (įskaitant visas tikslines grupes), skaičius“. Rodiklio reikšmė 2022 m. – 275.
1.1.2. veiksmo „Bendrųjų socialinių paslaugų teikimas socialinę atskirtį patiriantiems darbingiems senyvo amžiaus asmenims, pasitelkiant savanorius“ įgyvendinimo rezultatai:
Veiksmo rodiklis: Socialinės paslaugos suteiktos ne mažiau kaip 90 senyvo amžiaus darbingų asmenų, įtraukta ne mažiau kaip 10 savanorių.

	6. Kvietimui numatytas finansavimas
	Kvietimui finansavimas nenumatytas. Bus sudaromas vietos plėtros projektų rezervinis sąrašas. 

	7. Didžiausia galima projektui skirti finansavimo lėšų suma
	Projektų finansavimo intesyvus 92,4 proc, projekto vertės.

	8. Tinkami vietos plėtros projektinių pasiūlymų pareiškėjai bei partneriai
	Tinkami pareiškėjai:  viešieji ir privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje; savivaldybės, kurios teritorijoje įgyvendinama vietos plėtros strategija, administracija .
Tinkami partneriai: viešieji ir privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje ar besiribojančioje teritorijoje; savivaldybės, kurios teritorijoje įgyvendinama vietos plėtros strategija, administracija. 
Pareiškėju (projekto vykdytoju) ir partneriu gali būti juridiniai asmenys ar jų filialai, atstovybės. 

	9. Reikalavimai projektams (tikslinės grupės, būtinas prisidėjimas lėšomis, projekto trukmė ir kt.), remiamos veiklos, tinkamos finansuoti išlaidos
	Tikslinė grupė: 
Socialinę atskirtį patiriantys gyventojai : nepasiturintys darbingi senyvo amžiaus asmenys ir t.t.. (PFSA 22.1 punktas);
Prisidėjimas lėšomis: nebūtinas.
Prisidėjimas nepiniginiu įnašu: būtinas, įnašas savanorišku darbu turi sudaryti ne mažiau kaip 7,6 proc. projekto vertės. 
Projekto trukmė – iki 12 mėn.
Minimalus projekto dalyvių skaičius - 25 senyvo amžiaus darbingų asmenų. Įtraukta savanorių –ne mažiau  3 savanorių. 
Remiamos veiklos pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-V-911 priemonės „Vietos plėtros strategijų įgyvendinimas“ projektų finansavimo sąlygų aprašą (toliau -  PFSA) : 
1. Bendruomenės inicijuojamos veiklos, skirtos mažinti gyventojų esamą socialinę atskirtį:
1.1. bendrųjų socialinių paslaugų (pvz., maitinimo, transporto, asmeninės higienos ir priežiūros paslaugų organizavimo, sociokultūrinių, savipagalbos grupių) ir kitų reikalingų paslaugų socialinę atskirtį patiriantiems gyventojams teikimas. 
1.2. socialinę atskirtį patiriančių gyventojų socialinių ryšių bendruomenėje stiprinimas (renginių, užsiėmimų organizavimas, vykdymas ir (ar) kita);
Tinkamos finansuoti išlaidos – tokios, kaip nustatyta PFSA 44 punkte.
https://www.e-tar.lt/portal/lt/legalAct/c6e25a00e6b911e68503b67e3b82e8bd; 

	10. Vietos plėtros projektinių pasiūlymų pateikimo terminas
	Vietos plėtros projektinių pasiūlymų pateikimo terminas:
2020 m. gegužės 22 d. 16.00 val.
Jei vietos plėtros projektinis pasiūlymas yra pateikiamas registruotu paštu arba per pašto kurjerį, tinkamai pateiktu yra laikomas toks vietos plėtros projektinis pasiūlymas, ant kurio voko yra pašto antspaudas, datuotas ne vėliau kaip 2020 m. gegužės 22 d. 

	11. Vietos plėtros projektinių pasiūlymų pateikimo būdas
	Vietos plėtros projektiniai pasiūlymai turi būti: 
Vietos plėtros projektiniai pasiūlymai turi būti įteikti pareiškėjo asmeniškai (pareiškėjo juridinio asmens, vietos plėtros projektinį pasiūlymą gali įteikti pareiškėjo vadovas arba jo įgaliotas asmuo (tokiu atveju išduodamas įgaliojimas patvirtinamas pareiškėjo vadovo parašu ir antspaudu (jei toks yra) adresu Topolių al.12, Panevėžys. 
Pareiškėjas iki 2020 m. gegužės 22 d. 16.00 val. turi pateikti pateikti vietos plėtros projektinio pasiūlymo el. versiją Word formatu el.p. paneveziovvg@gmail.com
Turi būti pateikiamas vietos plėtros projektinio pasiūlymo originalas ir viena jo patvirtinta kopija. Taip pat pateikiamas į informacinę laikmeną (CD, USB) įrašytas projektinis pasiūlymas su įrašytais priedais.
[bookmark: _GoBack]Projektinis pasiūlymas, jo kopija, priedai, t.y. visi dokumentai (sunumeruoti puslapiai) pateikiami užklijuotame ir užantspauduotame voke, ant kurio užrašytas pareiškėjo pavadinimas, adresas, kontaktinė informacija ir nurodytas adresatas – kam teikiama (Panevėžio vietos veiklos grupė), kvietimo pavadinimas ir  numeris.

	12. Susiję dokumentai
	Kvietimui aktualūs dokumentai:
1.Panevėžio miesto vietos veiklos grupės vietos plėtros strategijos vietos plėtros projektinių pasiūlymų vertinimo ir atrankos vidaus tvarkos aprašas, patvirtintas Panevėžio vietos veiklos grupės valdybos 2019 m. balandžio 04 d. protokolu Nr. 24. http://www.pvvg.lt/;
2. Panevėžio miesto vietos veiklos grupės vietos plėtros strategija 2016-2022 m. http://www.pvvg.lt/;
3.Lietuvos Respublikos vidaus reikalų ministro 2017 m. sausio 30 d. įsakymu Nr. 1V-77 patvirtintas 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-V-911 priemonės „Vietos plėtros strategijų įgyvendinimas“ projektų finansavimo sąlygų aprašas.
 https://www.e-tar.lt/portal/lt/legalAct/c6e25a00e6b911e68503b67e3b82e8bd

	13. Kontaktai
	Pareiškėjus individualiai konsultuoja Martyna Lukoševičienė tel.nr. +37061449882

	14. Papildoma informacija
	Vienas pareiškėjas gali teikti ne daugiau kaip vieną vietos plėtros projektinį pasiūlymą pagal vieną Strategijos veiksmą. 
Specialieji atrankos kriterijai (sudaro 20 balų): 
1. Vietos plėtros projektiniame pasiūlyme nurodytas projekto vadovas ir/arba už atskirų projekto veiklų įgyvendinimą atsakingi  asmenys turi didesnę kaip 2 metų darbo/savanoriško darbo patirtį su projekto veiklomis, už kurias jie nurodyti atsakingais, susijusiose srityse- 5 balai.
2. Pareiškėjas yra nevyriausybinė organizacija arba valstybės/savivaldybės nekontroliuojama asociacija, t.y. ne pelno siekiantis juridinis asmuo, nekontroliuojamas valstybės ar savivaldybės: šio juridinio asmens savininkė nėra valstybė ar savivaldybė arba juridinio asmens visuotiniame akcininkų susirinkime, visuotiniame dalininkų susirinkime ar visuotiniame narių susirinkime valstybei ir (ar) savivaldybei nepriklauso daugiau kaip 50 procentų balsų- 5 balai.
3. Projekte numatytas  darbingų senyvo amžiaus dalyvių skaičius didesnis kaip 30 – 5 balai.
4. Projekte numatyta, kad bus įtraukta daugiau kaip 3 savanoriai - 5 balai.

	15. Kartu su vietos plėtros pasiūlymu privalomi pateikti dokumentai
	Kartu su vietos plėtros projektiniu pasiūlymu pareiškėjas turi pateikti šiuo priedus:
   1. Pareiškėjo ir partnerio (-ių) (jei projektą numatyta įgyvendinti kartu su partneriu (-iais) registracijos pažymėjimų kopijas.
   2. Pareiškėjo sudarytos jungtinės veiklos sutarties (jei projektą numatyta įgyvendinti kartu su partneriu (-iais), kurioje detalizuotas funkcijų ir išlaidų pasiskirstymas, kopiją. 
   3. Užpildytą nevyriausybinės organizacijos deklaraciją (jei pareiškėjas ar partneris yra nevyriausybinė organizacija). Deklaracijos forma pateikiama PFSA 3 priede.
    4. Pareiškėjo ar  partnerių darbuotojų, nurodytų atsakingais už projekto veiklos vykdymą, sąrašą ir gyvenimo aprašymus. Jei asmuo, nurodytas atsakingu už projekto veiklos vykdymą, nėra pareiškėjo ar partnerio darbuotojas, papildomai pridedama šio asmens su pareiškėju ar partneriu sudaryto ketinimų protokolo, kuriame numatyta, kad jei vietos plėtros projektinis pasiūlymas bus atrinktas finansuoti ir vietos plėtros projektas bus įgyvendinamas, asmuo bus įdarbintas/dirbs savanorystės pagrindais projekte, kopija. 

